Upplýsingar Markmið Nýsköpunarstyrkur felur í sér þríhliða samning milli Vinnumálastofnunar , fyrirtækis og atvinnuleitanda um ráðningu í starf sem snýr að nýsköpun og þróun . Fyrirtæki skuldbindur sig til að ráða atvinnuleitanda sem sé í virkri atvinnuleit og á skrá hjá Vinnumálastofnun í allt að sex mánuði og greiðir laun samkvæmt gildandi kjarasamningi . Vinnumálastofnun greiðir styrk sem nemur upphæð grunnatvinnuleysisbóta í hlutfalli við starfshlutfall viðkomandi atvinnuleitenda auk 11,5% mótframlags í lífeyrissjóð . Markmiðið með nýsköpunarstyrk er að : Að styðja við nýsköpun og þróun í fyrirtækjum . Skilyrði Skilyrði fyrir nýsköpunarstyrk er að : Um starfandi fyrirtæki sé að ræða og að velta síðasta árs sé fimm milljónir eða meira . Rannsóknarstyrkir , hlutafé , hlutafjárloforð og verksamningar geta verið jafngildir veltu . Eitt eða fleiri stöðugildi séu nú þegar í fyrirtæki . Veruleg nýsköpun / þróun sé í því verkefni sem atvinnuleitandi er ráðinn til . Atvinnurekandi sækir um nýsköpunarstyrk á vef Nýsköpunarmiðstöðvar Verkefnisstjóri á Nýsköpunarmiðstöð fer yfir umsóknir og matshópur metur hvort viðkomandi umsókn uppfylli þær kröfur sem gerðar eru . Verkefnisstjóri sendir rafrænt svar til umsækjanda þar sem fram kemur hvort verkefnið geti haldið áfram í ferlinu . Vinnumálastofnun fær afrit af svarinu . Ef svarið um þáttöku í nýsköpunarstyrk er jákvætt hefur atvinnurekandi samband við Vinnumálastofnun og skráir starfið sem samþykkt var rafrænt , sjá nánari leiðbeiningar hér að neðan . Samningur og greiðslur vegna hans falla úr gildi ef viðkomandi atvinnuleitandi hættir störfum hjá atvinnurekanda af einhverjum orsökum á gildistíma samningsins . Tímabil ráðningar með styrk hjá atvinnuleitanda telst ekki til ávinnslutímabils . Atvinnuleitandi er afskráður af atvinnuleysisskrá á meðan á ráðningartímabili stendur . Þegar verkefninu lýkur ( eftir sex eða tólf mánuði ) skilar atvinnurekandi lokaskýrslu um verkefnið , þar sem fram kemur hvort og þá hvernig markmið náðust og hvort viðkomandi starfsmaður hafi verið ráðinn ótímabundið . Form að lokaskýrslu má finna hér að ofan . ( Sama form og fyrir áfangaskýrslu . ) Greiðslur Greiðsla til fyrirtækis nemur fullum grunn atvinnuleysisbótum . Reikningar geta verið innheimtir mánaðarlega eða í lok samningstímabils . Skilyrði fyrir greiðslu frá VMST er að reikningur berist frá atvinnurekanda númeraður úr bókhaldi fyrirtækisins / stofnunarinnar og sé án VSK . Eða á netfangið : jongeir.hlinason@vmst.is Reikningur skal vera í samræmi við efni samningsins . a . Afrit launaseðils skal fylgja reikningi og staðfesting úr banka um að laun hafi verið greidd inn á reikning starfsmanns .